# data[].attributes.body
Olen Regina ning töötan Paldiski koolis käsitöö, kunsti- ja arvutiõpetuse õpetajana.

Õpetaja amet paelus mind juba lapsena. Keskkooliõpilasena hakkasin algklasside õpilastele tantsimist õpetama ja siis mõistsin, et õpetamine ja koolis töötamine on huvitav väljakutse ning väärikas töö, mida soovin igapäevaselt teha.

Vabal ajal veedan palju aega kodus, tegeledes oma veebipoega ja käsitööga.

Vähemalt korra nädalas leiab mind koos sõpradega tennise treeningult!

# data[].attributes.body
Olen Petri, itimees. Lisaks koolis IT süsteemide administreerimisele õpetan gümnaasiumis informaatikat.
Saue Gümnaasiumis veedan aega puutöö ja tehnoloogia klassis, õpetades ainet tööõpetus.

Hobideks on jalgrattaga sõitmine, rulluisutamine, ettevõtlus, investeerimine ning foto- ja videograafia. Järjest rohkem meeldib mulle reisida ja avastada uusi sihtkohti.

# data[].attributes.body
Mina olen Anu ja töötan Paldiski koolis psühholoogina. Kodus veedan ma aega oma 3 lapse ja mehega. Meile meeldib koos maailma avastada ja leida igalt maalt põnevaid kogemusi.

Piltidelt on näha, et vahel püüan ma asju/inimesi vaadata läbi erinevate prillide ja nende üle mitte vihastada, vaid imestada!

# data[].attributes.body
Olen Inga ja Paldiski koolis olen veetnud pea poole oma elust- tervelt 21 aastat ja enamiku ajast olen olnud seotud algklasside ja erivajadustega. Mulle meeldib minu töö ja minu ägedad kolleegid või vähemalt enamik neist ;)
Mul on kaks suurepärast tütart, vahva mees ja kari loomi. Neljast kassist kaks on tulnud tänavalt ja neile lisaks on püsimatud kääbushamstrid ja akvaariumitäis kalu, veel  olen kaasomanik kahele kassile ja koerale. Olen veendunud, et inimene, kes ei hooli loomadest, ei hooli ka inimestest.
Kogu mu pere on minu jaoks väga oluline ja püüame koos palju aega veeta, võimalusel koguneda koos kõigi õdede-vendade ja nende peredega meie vanematekoju, et koos olla ja rääkida.
Iseloomustama sobib mind Irvikkassi mõttemaailm- mitte miski pole võimatu ja imed juhtuvad ainult nendega, kes neisse usuvad.
Olen uudishimulik ja pidevas õppimises. Avastan pidevalt miskit uut ja põnevat ning katsun kõik oma käega järgi, sukeldudes ülepeakaela uude ja huvitavasse.
Hetkel olen sirutanud oma abikäe pikemalt neile, kes ennast ise aidata ei saa ja
sukeldunud kristallide põnevasse maailma. Arvutimaailmas püüan end pidevalt täiendada ja ei pelga ise otsida ja avastada.

# data[].attributes.body
Olen Riina Talvik ja õpetan Paldiski Ühisgümnaasiumis ja Põhikoolis loodusaineid. Töötan Paldikis teist aastat. Mulle meeldib siinne loodus ja meeldiv töökeskkond koolis. Minu meelishobideks on rahvatants ja laulmine naiskooris. Veel armastan suusatada murdmaad ja mäesuuska. Suvel püüan kaunis looduses puhata ja koos oma perega aega veeta.

# data[].attributes.body
Olen Siiri, suur romantik. Otsin kauneid hetki igasse argipäeva, sisemist selgust ja tasakaalu. Soovin ikka veel kasvada paremaks, leebemaks, tugevamaks, targemaks. Mind lummab looduse jõud ja ilu. Armastan merd ja mägesid. Võin nautida hingematvat päikese-loojangut ookeani ääres, aga ka kauneid metsi ja põldusid ning korrastatud talukohti Eestimaal.              Tegelikult olen ju linnatüdruk. Visuaalset naudingut võivad mulle pakkuda ka modernsed klaasehitised või kaunilt serveeritud kook vanalinna kohvikus. Ja hingepõhjani võin olla liigutatud heast teatrietendusest, filmist või muusikast.                            Jõudu ammutan oma väikesest perest.

# data[].attributes.body
Mina olen Merit Visnapuu. Töötan Paldiski Põhikoolis klassiõpetajana. Lisaks algklassidele õpetan vanemates kooliastmetes inimeseõpetust. Südamelähedane on T.O.R.E - tugiõpilaste koolitus. Tööst vabal ajal proovin palju puhata. Parim puhkus on reisimine. Mulle meeldib loodus - lõunaeestlasest on saanud pärast Paldiskisse kolimist mereinimene. Ka reisisihtkohad on peamiselt lõputud liivarannad.

# data[].attributes.body
Minu nimi on Margus ja ma töötan Paldiski Põhikoolis ja Paldiski Ühisgümnaasiumis muusikaõpetajana. Annan tunde 8.-12. klassini. Olen töötanud mõningate väikeste pausidega õpetajana 1984. aastast saadik. Iga minu muusikatund on õpilastele täielik elamus, mis ei unune...nii, et saada osa muusikaelamustest peate koos minuga liikuma muusikamaailmas! Tähtkujult olen tiigriaasta jäär...nii, et hästi vaoshoitud ja tagasihoidlik inimene...

# data[].attributes.body
Olen Janika. Paldiskis töötan loodusainete ja kehalise õpetajana. Nii nagu tööl olen seotud looduse ja liikumisega, on need lahutamatud osad ka minu elus. Igal vabal hetkel armastan looduses kolada või perega midagi põnevat ette võtta.

# data[].attributes.body
Minu nimi on Helle ja töötan Paldiski koolis ühiskonnaõpetuse õpetajana. Olen tuli- ja metsa-inimene. Uitan üksinda läbi maailma. Tunnen muret looduse käekäigu  pärast. Armastan linde ja loomi, puid ja põõsaid. Kogu loodu minu ümber on üks elav hing.

# data[].attributes.body
Tere olen loominguline naine, kelle lemmiktegevusteks on tantsukunsti õpetamine lastele ja erinevate kunstistiilide harrastamine.
Igapäevaselt töötan  huvijuhina PPK-s ja PÜG-s. Lisaks huvijuhi ametile viin PPK-s läbi tantsuringi ja ehtekunstiringi tunde.
Vabal ajal tegelen Agneta Tantsukooli juhtimisega ja korraldan "Estraad- ja rahvaste tantsude festivali".

# data[].attributes.body
Olen Heigo. Osalen koolitustel. Püüan aru saada ja õppida elu.

# data[].attributes.body
Tere, olen digiusku koolitaja ja õppejõud. Olen veendunud, et digivahendeid järelemõelduna kasutades saame neist palju abi nii õppetegevuse planeerimisel kui selle läbiviimisel. Samas olen seda meelt, et vahendi kasutamine ükksnes vahendi enda pärast ei ole mõistlik ning eelistan seetõttu mõtete ja ideede kirjapanemisel traditsioonilisi vahendeid digivahenditele.